Kubłanska tematika skutkowanje Rady za serbske naležnosće Sakskeje tuchwilu dale postaja. Tónkróć je wo ewaluaciju modela 2plus kaž tež wo dalekubłanje kubłarkow w pěstowarnjach šło.
Budyšin (SN). Aktualne prašenja na polu serbskeho a dwurěčneho kubłanja je sakska Rada za serbske naležnosće na swojim posedźenju pod škitnymi naprawami wčera na žurli Budyskeho Serbskeho domu rozjimała. K tomu běchu sej zastupjerki Serbskeho šulskeho towarstwa a Rěčneho centruma WITAJ přeprosyli, kaž gremij po tym informowaše.
Wiesbaden (dpa/SN). Koronapandemija wuwiće hospodarstwa Němskeje dale borzdźi. Po widźomnym rozrosće w druhej połojcy lěta 2020 je hospodarska wukonitosć lětsa w prěnim kwartalu wo 1,7 procentow woteběrała. To je Zwjazkowy statistiski zarjad dźensa zdźělił. Nowe wobmjezowanja w boju přećiwo rozpřestrěću koronawirusa haća wosebje hosćencarjow, hotelownikow a wobchodnikow. Tež priwatny konsum, hewak kruta zepěra konjunktury, je woteběrał.
Altmaier: Mało chwile
Berlin (dpa/SN). Po wusudźe Zwjazkoweho wustawoweho sudnistwa škit klimy nastupajo widźi hospodarski minister Peter Altmaier (CDU) jeno snadne wuhlady, wusud hišće do kónca wólbneje doby přesadźić. Strony měli so spěšnje dojednać, wón rjekny. Sudnistwo bě wčera rozsudźiło, zo ma knježerstwo lěta 2019 wobzamknjene směrnicy za škit klimy konkretizować. Zakoń předpisuje zaměry Němskeje hač do lěta 2030. Sudnistwo kaza, zaměry tež za čas po tym postajić.
Zběhnu naprawy korony dla
Budyšin/Choćebuz (SN/CoR). Awtorski team dźělneho projekta „Wuwiwanje strategijow walorizacije“ wědomostneho předewzaća „Hódnoćenje imaterielneho kulturneho namrěwstwa Delnjeje Łužicy w němsko-serbskim konteksće“ (IKN) – su to dr. Fabian Jacobs a Gregor Schneider ze Serbskeho instituta kaž tež dr. Lutz Laschewski a Daniel Häfner z Łužiskeho instituta za strategiske poradźowanje – je wčera akciski plan za delnjołužiske muzeje a domizniske stwy předstajił. Mjez něhdźe 30 wobdźělnikami prezentacije běchu partnerojo ze zapřijatych muzealnych institucijow kaž tež ze serbskich institucijow.
Runje tajke začuće posrědkuje za čas korony wopyt parka tykowanych domčkow w Kumwałdźe južnje Budyšina. Woblubowany wulětny cil, někotryžkuli mjenuje jón tež tajny tip, namakaš w jědnaće kilometrow dołhej přidróžnej wsy.
Na luboznje hladanym arealu blisko najwjetšeje wjesneje cyrkwje Němskeje steji 16 miniaturnych tykowanych domow. Twarjene su wone po swojich woprawdźe wobstejacych originalach w měritku 1:5. Někotre z nich maš hnydom we wsy, kaž něhdźe 200 metrow powětroweje linije zdalenu „Mału korčmu“. Tamne su po cyłej Hornjej Łužicy rozdźělene.
Towarstwo Zahrodka 1921 z.t.
zaměry: wožiwić a pěstować serbsku rěč w Delnim Wujězdźe a wokolinje, slědźić za stawiznami, zestajić informaciski material, zhromadnje dźěłać ze wšitkimi městnymi towarstwami, přewjesć projekty dźiwadło, chór a molowanje, Delni Wujězd wuwiwać na kubłanske stejnišćo z rěčnej charakteristiku
čłonstwo: Towarstwo załožiło je 13 zajimcow, kotřiž dźěłaja we wšelakich powołanjach, jako zarjadniski fachowc, lěkar, kuchar student, abo su rentnarjo. Dalši zajimcy su witani.
předsydstwo: Předsyda je wjesny předstejićer Frank Knobloch z Delnjeho Wujězda, dalši čłonojo předsydstwa su Angela Kubicki z Lipin (druha předsydka), Simon Rose z Drježdźan (pokładnik), Kirsten Namokel z Delnjeho Wujězda (pisarka), Alexandra Kasimir z Delnjeho Wujězda (přisydnica) a Karsten Herden z Běłeje Wody (přisydnik).
kontakt: Frank Knobloch, Zahrodka 1921 e.V., Hłowna dróha 20 A, 02943 Hamor, wjesny dźěl Delni Wujězd, telefon: 01 71/4 13 80 16, e-mejlka: .
Žórło: towarstwo Zahrodka 1921 z.t.
W serialu „Na serbskich slědach po Praze“ wjedźe Pražan Marek Krawc čitarjow na městnosće w čěskej stolicy, kotrež maja za nas Serbow wulki wuznam. Dźensa: Kofejownja Slavia
W bjezposrědnjej bliskosći Wołtawy, na křižowanišću dróhow Národní třída a Smetanovo nábřeží zbudźa elegantny palast z wysokimi woknami kedźbnosć wopytowarjow čěskeje stolicy. Je to „Kavárna Slavia“ – jedna z najznaćišich kofejownjow w měsće.
Na staciji młodych přirodowědnikow a technikarjow w Běłej Wodźe dyrbja aktualneje koronapandemije dla digitalnje dźěłać. Andreas Kirschke je so z nawodu zarjadnišća Berndom Frommeltom rozmołwjał.
Wobmjezuje korona tuchwilu dźěło z dźěćimi a młodźinu na staciji?
B. Frommelt: Haj, a to masiwnje. Loni wot měrca do meje smy to prěni króć hórko začuwali, wot nowembra mjeztym znowa. Tuchwilu ani jedne z našich dźesać dźěłowych zjednoćenstwow njedźěła, štož dźěći, jich staršich kaž tež čestnohamtskich nawodow dźěłowych skupin jara rudźi. Jeničce dźěłowa skupina digitalna technika pod nawodom Randolfa Rotty internetnje dale běži.
Kak tónle čas přemosćeće?
bos_Latn slk_Latn szl_Latn pol_Latn ces_Latn pol_Latn szl_Latn szl_Latn szl_Latn pol_Latn szl_Latn szl_Latn ces_Latn pol_Latn pol_Latn szl_Latn szl_Latn pol_Latn szl_Latn szl_Latn ces_Latn